
R O M Â N I A

JUDEŢUL VRANCEA

CONSILIUL  LOCAL

AL MUNICIPIULUI FOCŞANI

H O T Ă R Â R E

privind aprobarea participării Consiliului Local al Municipiului Focşani la cofinanţarea Simpozionului de sculptură pe tema UNIRII,  organizat de Centrul Judeţean pentru Promovarea Culturii Tradiţionale, Artelor şi Meseriilor Vrancea, 

care se va desfăşura în perioada octombrie- noiembrie 2011
              Consiliul Local al Municipiului Focşani, judeţul Vrancea, întrunit în şedinţă extraordinară,

-       Analizând proiectul de hotărâre iniţiat de Primarul Municipiului Focşani prin care se propune aprobarea participării Consiliului Local al Municipiului Focşani la cofinanţarea Simpozionului de sculptură pe tema UNIRII,  organizat de Centrul Judeţean pentru Promovarea Culturii Tradiţionale, Artelor şi Meseriilor Vrancea, care se va desfăşura în perioada octombrie- noiembrie 2011 şi  raportul comun întocmit de Direcţia economică şi Direcţia resurse umane şi coordonare unităţi subordonate înregistrat la nr. 49161/30.09.2011;

· Văzând avizul favorabil al Comisiei pentru  buget, finanţe, investiţii, liberă iniţiativă, economic şi servicii publice şi al Comisiei pentru cultură, sănătate, învăţământ, sport şi tineret;

-     Având în vedere adresa nr.625/30.09.2011 transmisă de Centrul Judeţean pentru Promovarea Culturii Tradiţionale, Artelor şi Meseriilor Vrancea şi înregistrată la nr. 49130/30.09.2011;

·  În baza art. 36 alin (1), alin. (2),  lit.“b” si “d”, alin (4) lit. “a”, alin (6) lit “a’,  pct.4, precum şi în temeiul art. 45 alin. (2) lit „a” din Legea nr. 215/2001 privind administraţia publică locală, republicată în 2007, cu modificările şi completările ulterioare,


HOTĂRĂŞTE:


                Art. 1 Se aprobă participarea Consiliului Local al Municipiului Focşani la cofinanţarea Simpozionului de sculptură pe tema UNIRII,  organizat de Centrul Judeţean pentru Promovarea Culturii Tradiţionale, Artelor şi Meseriilor Vrancea, care se va desfăşura în perioada octombrie- noiembrie 2011.
                Art. 2  Se aprobă alocarea sumei de 45.000 lei, din bugetul propriu al al Primăriei Municipiului Focşani pe anul 2011, de la  capitolul bugetar 67.02 “ - Cultură, recreere şi religie”, subcapitolul bugetar 67.02.50 –„Alte servicii în domeniul culturii, recreerii şi religiei”, articolul bugetar 20.19 -“ Contribuţii ale administraţiei publice la finanţarea unor lucrări de interes public local” ,  pentru cofinanţarea Simpozionului de sculptură pe tema UNIRII,  organizat de Centrul Judeţean pentru Promovarea Culturii Tradiţionale, Artelor şi Meseriilor Vrancea, care se va desfăşura în perioada octombrie- noiembrie 2011, 

                Art.3 Se aprobă diminuarea cu 45.000 lei a capitolului bugetar 55.02 “Dobânzi”, titlul 30,  prevăzut în bugetul propriu al Primăriei Municipiului Focşani, de la articolul bugetar 30.01.01 “Dobânzi aferente datoriei publice interne” şi majorarea capitolului bugetar 67.02        “ Cultură, recreere şi religie “ , subcapitolul bugetar 67.02.50 „Alte servicii în domeniul culturii, recreerii şi religiei”, titlul 20 “ Bunuri şi servicii”, la articolul bugetar 20.19 “ Contribuţii ale administraţiei publice la finanţarea unor lucrări de interes public local” cu suma de 45.000 lei.

                Art.4 (1) Suma prevăzută la articolul 2 va fi virată de către Municipiul Focşani Centrului Judeţean pentru Promovarea Culturii Tradiţionale, Artelor şi Meseriilor Vrancea şi va fi utilizată pentru achiziţionarea de piatră, inclusiv transportul acesteia, organizarea de şantier, confecţionarea soclurilor din beton şi plata unei macarale pentru amplasarea pietrelor pe poziţia de lucru şi în sensurile giratorii.
                           (2) Centrul Judeţean pentru Promovarea Culturii Tradiţionale, Artelor şi Meseriilor Vrancea pentru desfăşurarea simpozionului de sculptură va aloca din bugetul propriu suma de 70.000  lei care va fi utilizată pentru plata onorariilor sculptorilor, cazarea şi masa acestora, trabsport artişti Bucureşti- Focşani şi retur, etichete lucrări.

                            (3) Scopul simpozionului constă în realizarea a 3 sculpturi reprezentând UNIREA, sculpturi care vor fi donate Municipiului Focşani în vederea amplasării în trei sensuri giratorii.

                            (4) Serviciul investiţii va monitoriza desfăşurarea acestui simpozion, consemnând  aceasta printr-o notă de constatare şi proces verbal de predare primire a sculpturilor.

                           (5) Centrul Judeţean pentru Promovarea Culturii Tradiţionale, Artelor şi Meseriilor Vrancea va prezenta Serviciului buget contabilitate din cadrul Direcţiei economice, în termen de 5 zile de la finalizarea simpozionului, un raport privind modul de cheltuire a banilor alocaţi la care vor fi anexate documente justificative în copie, inclusiv fotografii care să ateste derularea activităţilor din cadrul simpozionului.  
                Art.5 Se împuterniceşte Primarul Municipiului Focşani să perfecteze şi să semneze contractul de cofinanţare cu Centrul Judeţean pentru Promovarea Culturii Tradiţionale, Artelor şi Meseriilor Vrancea.

               Art. 6 Prezenta hotărâre va fi comunicată de către Direcţia administraţie publică locală, compartimentelor, serviciilor şi Primarului Municipiului Focşani, conform legii, care va asigura executarea acesteia prin Direcţia Economică, Serviciul buget - contabilitate, Serviciul comunicare, protecţie civilă, Serviciul investiţii şi administraea fondului locativ şi Centrul Judeţean pentru Promovarea Culturii Tradiţionale, Artelor şi Meseriilor Vrancea.
 PREŞEDINTE DE ŞEDINŢĂ,

         Matişan Bogdan Emilian
                                                                                                        CONTRASEMNEAZĂ,

                                                                                              SECRETARUL MUNICIPIULUI 

                                                                                                                 FOCŞANI
                                                                                                      Eduard Marian Corhană

